CELEX: 32021D0393
Language: sk
Date: 2021-03-01 00:00:00
Title: Rozhodnutie Rady (EÚ) 2021/393 z 1. marca 2021 o pozícii, ktorá sa má v mene Európskej únie zaujať v Spoločnom výbore EHP zriadenom Dohodou o Európskom hospodárskom priestore, pokiaľ ide o zmeny kapitoly IIa a príloh I a II k protokolu 10 k uvedenej dohode o zjednodušení kontrol a formalít pri preprave tovaru

5.3.2021   
               
               
                  SK
               
               
                  Úradný vestník Európskej únie
               
               
                  L 77/27
               
            
         ROZHODNUTIE RADY (EÚ) 2021/393
         z 1. marca 2021
         o pozícii, ktorá sa má v mene Európskej únie zaujať v Spoločnom výbore EHP zriadenom Dohodou o Európskom hospodárskom priestore, pokiaľ ide o zmeny kapitoly IIa a príloh I a II k protokolu 10 k uvedenej dohode o zjednodušení kontrol a formalít pri preprave tovaru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Protokol 10 k Dohode o Európskom hospodárskom priestore (1) (ďalej len „Dohoda o EHP“) o zjednodušení kontrol a formalít pri preprave tovaru a o colných bezpečnostných opatreniach (ďalej len „protokol“) bol zmenený rozhodnutím Spoločného výboru EHP č. 76/2009 (2) a nadobudol platnosť 1. júla 2009.
                  
               
                     (2)
                  
                  
                     Podľa článku 98 Dohody o EHP môže spoločný výbor zriadený Dohodou o EHP (ďalej len „Spoločný výbor EHP“) prijať rozhodnutie, ktorým sa mení kapitola IIa a prílohy k protokolu počas svojho nasledujúceho zasadnutia alebo formou výmeny listov.
                  
               
                     (3)
                  
                  
                     Podľa článku 9h ods. 3 protokolu sú zmeny kapitoly IIa a príloh I a II k protokolu potrebné na zohľadnenie vývoja právnych predpisov Únie v záležitostiach, na ktoré sa vzťahuje uvedená kapitola a uvedené prílohy. Okrem toho, ak sa rozhodnutie nemôže prijať tak, aby sa umožnilo súčasné uplatňovanie zmien protokolu a zmien právnych predpisov Únie, zmeny stanovené v návrhu rozhodnutia predloženého na schválenie zmluvnými stranami sa majú uplatňovať predbežne, pokiaľ je to možné od 15. marca 2021, s náležitým ohľadom na vnútorné postupy zmluvných strán. Uvedený výber dátumu zodpovedá spusteniu prvej verzie systému kontroly dovozu 2, na ktorom sa Nórsko súhlasilo zúčastniť.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať v Spoločnom výbore EHP, pokiaľ ide o zmeny kapitoly IIa a príloh I a II k protokolu, keďže uvedené zmeny budú pre Úniu záväzné.
                  
               
                     (5)
                  
                  
                     Pozícia Únie v Spoločnom výbore EHP by preto mala byť založená na návrhu rozhodnutia,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať na nasledujúcom zasadnutí spoločného výboru zriadeného Dohodou o Európskom hospodárskom priestore alebo formou výmeny listov, pokiaľ ide o zmeny kapitoly IIa a príloh I a II k protokolu 10 k uvedenej dohode, je založená na návrhu rozhodnutia Spoločného výboru EHP (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 1. marca 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Ú. v. ES L 1, 3.1.1994, s. 3.
         
            (2)  Rozhodnutie Spoločného výboru EHP č. 76/2009 z 30. júna 2009, ktorým sa mení a dopĺňa protokol 10 o zjednodušení kontrol a formalít pri preprave tovaru a protokol 37 obsahujúci zoznam ustanovený v článku 101 (Ú. v. EÚ L 232, 3.9.2009, s. 40).
         
            (3)  Pozrite dokument ST 5661/21 na http://register.consilium.europa.eu.